Vryheidsdag: 'Grondwet steeds meer onder druk' | Maroela Media
Dr. Pieter Mulder, leier van die Vryheidsfront Plus, het in 'n verklaring gesê opposisiepartye, die media en burgerlike organisasies het daarom 'n steeds groter taak om as waghond op te tree ten einde die misbruik van mag en die ignorering van die Grondwet aan die kaak te stel.
Mulder het gesê 'n regerende party soos die ANC is altyd baie pro-grondwet en pro-demokrasie nadat hulle 'n verkiesing gewen het. "Dit was ook die geval ná 27 April 1994. Soos die moontlikheid begin verskyn dat die ANC die mag kan verloor, kom die werklike toets nader of die ANC werklik demokraties is, tot die Grondwet verbind is en bereid sal wees om die mag af te staan."
Volgens Mulder ignoreer 'n regering onder druk egter al makliker die Grondwet. "So het die grondwethof in die onlangse geval bevind dat pres. Zuma en die parlement die grondwetlike bepalings oor die openbare beskermer se Nkandla-aanbevelings geïgnoreer het."
Mulder het gesê die meeste mense in Suid-Afrika smag na versoening, samewerking en vrede. "Ware versoening is 'n wen-wen situasie waarin daar ruimte vir elke taal, kultuurgroep, ras en geslag is om hom- of haarself te wees in Suid-Afrika. Ná 22 jaar begin 27 April en ander vakansiedae in regeringstoesprake steeds meer die betekenis kry van die oorwinning van een groep oor die ander. Dit is nie wat in 1994 gebeur het nie en is 'n resep vir konflik en nie vir versoening nie.
Op vakansiedae het ons meer toekomsgerigte boodskappe nodig waarin waardering uitgespreek word vir die bydraes wat wit sowel as swart in die verlede gemaak het om Suid-Afrika 'n ekonomiese reus in Afrika te maak. Dit sal die huidige negatiewe polarisering teenwerk. Dit sal ook uitvoering gee aan die aanhef van die Suid-Afrikaanse Grondwet wat vra vir respek vir 'diegene wat hul beywer het om ons land op te bou en te ontwikkel'."
Volgens Mulder is Suid-Afrika 'n land met ongelooflike potensiaal en talent. "As dit reg aangewend word, gaan ons ruimte skep vir al die land se inwoners en die verskillende gemeenskappe om voorspoedig en in vrede en harmonie saam te leef. As politieke populisme, selfsug, selfverryking en korrupsie egter die oorhand kry, gaan ons die pad van baie ander mislukte state loop."
Is kommentaar oop vir die publiek ? Sal menings aangaande die Dok, veral negatiewe menings, verag word en sumier doodgemaak word ?
Ek vra maar net jong. Want ek willie my tyd mors as ek weet daar moet absolute stilte heers terwyl "Die Leier" sy eiertjie lê nie.
"Volgens Mulder is Suid Afrika `n land met ongelooflike potensiaal en talent"
En dit, geagte vrinne, is waarom bykans 2 miljoen mense reeds uit die land weggehardloop het – dis nou die wie kan, die draers van die 'potensiaal en talent' waarna die unter minister verwys.
Suid Afrika het baie potensiaal . Hier is tans tussen 8 en 11 miljoen onwettige immigrante wat dit benut en die vryheid geniet !
GRONDWET??????? Wat se grondwet.
Geagte Dr Mulder u lewe in n droom wereld. Die ANC volg die "Freedom Charter" na nie die Grondwet nie. Hierdie land het abslouut geen potensiaal meer oor nie en meeste talent is oorsee. Daar sal nooit versoening wees as die land se leiers elke oomblik van die dag en nag die massas laat glo dat alles die wittes se skuld is nie. Wittes word by niks betrek nie. Ek myself voel soos n buitestaander in my eie land. Ten slotte hier is net nie genoeg belastingbetalers wat vir die massas kan sorg nie. Ons gaan ook nie die pad… Lees meer »